Leikfélag Fjallabyggðar frumsýndi gamanleikinn Sólarferð eftir Guðmund Steinsson í leikstjórn Ingrid Jónsdóttur , þann 10. nóvember sl . Alls taka sjö leikarar ásamt fjölmörgum öðrum þátt í sýningunni . Verkið fjallar um hóp íslenskra ferðamanna sem eru samankomnir á spænskri sólarströnd . Þessa dugnaðarforka , afkomendur víkinganna , þyrstir að njóta lífsins lystisemda á þessum heita , framandi stað , þar sem allt flóir í ódýru áfengi og boð og bönn hins venjubundna lífs eru víðs fjarri . Leit ferðafélaganna að lífshamingju í þessu himnaríki holdsins birtist okkur á bráðfyndinn hátt , en undir niðri kraumar sársauki sem erfitt er að leyna . Sýningarnar eru í Menningarhúsinu Tjarnarborg og hefjast kl. 20:00 Miðapantanir í síma 849-5384 ( Vibekka ) 863-2604 ( Guðrún ) . Einnig er hægt að panta miða á Facebook síðu Leikfélagsins . Láttu ekki þessi frábæru sýningu fram hjá þér fara .